User:Ishtiyaq Kashmiri

قرأة القرآن سینٹر آرونی

قرأة القرآن سینٹر ایک منفرد صباحی و شبینہ سینٹر ہے جو وادی گلپوش کے ضلع اسلام آباد کی ایک مشہور و معروف بستی “آرونی” کی مرکزی جامع مسجد میں پچھلی دو دہائیوں سے حصول رضائے الٰہی کے لئے کام کررہا ہے۔ اگست ۱۹۹۸ ؁ء میں اس کی شروعات ہوئی۔ یہ سینٹر محترم ریاض احمد اور شہید عبد الحق کے خوابوں کی تعبیر ہے۔ شروع سے لے کر تا ایں دم اس سینٹر نے کئی موڑ دیکھے، کئی نام بدلے، کئی جگہیں تبدیل کیں اور بالآخر آج یہ آرونی کی مرکزی جامع مسجد میں قرأۃ القرآن سینٹر کے نام سے کام کررہا ہے۔ سال ۲۰۱۸ ؁ء تک اس سینٹر سے تقریبًا ۳۰۰ سے زائد طلباء و طالبات ابتدائی اور بنیادی معلومات اسلامیہ حاصل کرکے فارغ ہوچکے ہیں اور اس وقت تقریبًا ۱۵۰ طلباء زیر تعلیم و تربیت ہیں۔ اللہ کا فضل ہے کہ آج جو اساتذہ سینٹر میں پڑھا رہے ہیں انہوں نے اسی سینٹر میں تربیت پائی ہے۔          قرأۃالقرآن سینٹر اس حیثیت سے منفرد ہے کہ صباحی و شبینہ ہونے کے باوجود اس میں طلباء کی درجہ بندی کی جاتی ہے جن کے لئے معیار اور لیوَل کے مطابق اعدادیہ سے درجہ ہشتم تک نصاب ترتیب دیا گیا ہے۔ نصاب میں قرآن ناظرہ کے ساتھ ساتھ تفسیر، حدیث، سیرت، فقہ، عربی، تاریخ اسلام، اقبالیات اور دیگردینی مبادیات رکھے گئے ہیں۔ اس نصاب کا باضابطہ سالانہ امتحان لیا جاتا ہے اور پھر نتائج کے مطابق طلباء کے درجات بڑھائے جاتے ہیں۔           ابتداء میں طلباء و طالبات اکٹھے پڑھائے جاتے تھے لیکن اب اللہ کے فضل سے سینٹر سے تربیت حاصل کرکے چند طالبات سینٹر کی گرلز وِنگ الگ سے چلا رہی ہیں جس میں تقریبًا ۲۰۰ طالبات زیر تعلیم ہیں۔ علاوہ ازیں سینٹر کی ایک اور شاخ جامع مسجد مکڈپورہ آرونی میں بھی کام کررہی ہے جس میں تقریبًا ۱۰۰طلباء و طالبات علم کے نور سے مستفیض ہورہے ہیں۔